ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.  24/2542

เรื่อง  การรายงานการเปิดเผยข้อมูลของบริษัทที่ออกหุ้นกู้

ภายหลังจากการเสนอขายหุ้นกู้

                                                   

                    อาศัยอํานาจตามความในมาตรา 57(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535   สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้ 

                    “บริษัท” หมายความว่า   บริษัทที่ออกหุ้นกู้ตามมาตรา 33 หรือมาตรา 34  ทั้งนี้ ไม่ว่าจะเป็นกรณีที่บริษัทดังกล่าวได้รับอนุญาตหรือให้ถือว่าได้รับอนุญาตจากสํานักงานให้เสนอขายหุ้นกู้นั้นก็ตาม

                    “การฟื้นฟูกิจการ” หมายความว่า  การที่บริษัทที่ออกหุ้นกู้มีลักษณะอย่างใดอย่างหนึ่งดังต่อไปนี้

                                (ก) เป็นบริษัทที่ศาลมีคําสั่งให้ฟื้นฟูกิจการตามกฎหมายว่าด้วยล้มละลาย หรือ

                                (ข) เป็นบริษัทที่ได้จัดทําแผนดําเนินการเพื่อแก้ไขเหตุแห่งการเพิกถอนจากการเป็นหลักทรัพย์จดทะเบียนที่จัดทําขึ้น                                      ตามข้อบังคับตลาดหลักทรัพย์แห่งประเทศไทยว่าด้วยหลักเกณฑ์ เงื่อนไข และวิธีการเกี่ยวกับการรับและเพิก                                            ถอนหลักทรัพย์จดทะเบียน และได้จัดส่งแผนดังกล่าวต่อตลาดหลักทรัพย์แห่งประเทศไทยแล้ว

                    “สํานักงาน” หมายความว่า   สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ให้บริษัทรายงานรายละเอียดของข้อมูลตามข้อ 3 ต่อสํานักงานโดยไม่ชักช้าเมื่อเกิดเหตุการณ์ดังต่อไปนี้   

                    (1)   เหตุการณ์ใด ๆ ที่เป็นเงื่อนไขที่จะทําให้ผู้ถือหุ้นกู้ถือเป็นเหตุให้บริษัทผิดข้อตกลงตามหุ้นกู้ (events of default) 

      (2)   บริษัทผิดข้อตกลงในการชําระหนี้ตามหุ้นกู้ (default) 

                    (3)  มีการเปลี่ยนแปลงแก้ไขข้อตกลงใด ๆ ที่เกี่ยวกับหุ้นกู้ในสาระสําคัญ เช่นอัตราดอกเบี้ย กําหนดเวลาไถ่ถอน อายุหุ้นกู้ เป็นต้น

                   (4)   เมื่อหนี้ตามหุ้นกู้ระงับสิ้นไปไม่ว่าด้วยเหตุใดก่อนถึงวันครบกําหนดไถ่ถอนเช่น การไถ่ถอนก่อนกําหนดตามสิทธิที่ให้แก่ผู้ถือหุ้นกู้ (put option) การไถ่ถอนหุ้นกู้ก่อนกําหนดตามสิทธิของบริษัท (call option) การซื้อหุ้นกู้โดยบริษัทคืนจากผู้ถือหุ้นกู้ เป็นต้น

                   (5)   มีการไถ่ถอนหุ้นกู้เมื่อครบกําหนดไถ่ถอน

                   (6)   มีการเปลี่ยนแปลงผลการจัดอันดับความน่าเชื่อถือของหุ้นกู้นั้น

                   (7)   บริษัทมีการฟื้นฟูกิจการ


ข้อ ๓ การรายงานตามข้อ 2 ให้แสดงรายละเอียดดังต่อไปนี้

                    (1)    ข้อมูลเกี่ยวกับหุ้นกู้ ได้แก่ ชื่อบริษัทผู้ออก  ชื่อและประเภทของหุ้นกู้  วัน เดือน ปี ที่ออกหุ้นกู้   วัน เดือน ปี ที่ครบกําหนดไถ่ถอนหุ้นกู้ จํานวนหุ้นกู้ที่เสนอขายทั้งหมด และจํานวนหุ้นกู้ที่ยังไม่ได้ไถ่ถอน 

                    (2)   รายละเอียดของเหตุการณ์ตามข้อ 2  เช่น วันที่เกิดเหตุการณ์  เหตุที่ทําให้เกิดเหตุการณ์ เป็นต้น

                    (3)   กรณีมีการไถ่ถอนหุ้นกู้ตามข้อ 2(4) หรือ (5) ให้ระบุราคาที่ไถ่ถอน และจํานวนหุ้นกู้ที่ไถ่ถอนด้วย

                    (4) ข้อมูลอื่นใดที่จําเป็นต่อการตัดสินใจของผู้ถือหลักทรัพย์ (ถ้ามี)


ข้อ ๔ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2542 เป็นต้นไป


ผู้มีอํานาจลงนาม -                        ประกาศ   ณ วันที่  8  พฤศจิกายน  พ.ศ. 2542

 

 

                    

                                                         (นายปกรณ์  มาลากุล ณ อยุธยา)

                                                                            เลขาธิการ

                                      สํานักงานคณะกรรมการกํากับหลักทรัพย์และตลาดหลักทรัพย์